
Cenovnik 1 od 10.03. 2014.

EL ZIOBA-ŠOPING U KJOĐI
4 dana autobusom

30.04 – 03.05.2014.

KJOĐA, jedan od najlepših gradova venecijanske lagune nalazi se u istočnom delu Padske nizije, 50 km južno od Venecije. Grad se smestio u močvarnom području blizu ušća reka Brente i Adiđe u Jadransko more. Zbog isušivanja zemljišta kroz grad  je trasirano više kanala, koji su povezani sa mnogo uskih uličica ili “ kala“kako ih naziva lokalno stanovništvo. Zbog velikog broja kanala, ali i sličnosti njene arhitekture sa venecijanskom, turisti su Kjođu nazvali “Mala Venecija”. Posebno je interesantno istorijsko jezgro gde dominiraju gradska katedrala i toranj Sveta Andrea sa najstarijim gradskim satom na svetu. 
“EL ZIOBA”- je najveći ulični bazar u pokrajini Veneto, Severnoj Italiji i Centralnoj Evropi. Čuveni kjođanski trgovci i oni iz okolnih gradova, pod pokroviteljstvom grada, svakog četvrtka pod otvorenim nebom u glavnoj ulici Korso il Popolo organizuju jedan od najvećih evropskih uličnih bazara. Na lokalnom kjođanskom dijalektu ovaj bazar se naziva “El Zioba”. Ovaj ulični market vremenom je prerastao u veliku turističku i šoping atrakciju Severne Italije. One, koji se sećaju može da podseti na nekadašnji Ponte Roso, čuvenu pijacu u Trstu. Stotine trgovaca i hiljade kupaca iz Italije i susednih evropskih zemalja slije se svakog četvrtka u Kjođu da bi učestvovali u jedinstvenoj uličnoj predstavi. Ovde se prodaje najraznovrsnija roba široke potrošnje: tekstil, konfekcija, odeća, obuća, proizvodi od kože, posuđe, plastika, keramika, kućna hemija....

PROGRAM PUTOVANJA:
1. DAN: BEOGRAD – KJOĐA
Polazak iz Beograda sa parkinga Sava centra ( savska strana) u 20:00 časova. Vožnja preko Hrvatske i Slovenije sa kraćim zaustavljanjima radi odmora.

2. DAN: KJOĐA – LIDO DI JESOLO
Dolazak u Kjođu u ranim prepodnevnim časovima, upoznavanje sa centralnim, istorijskim jezgrom i poseta bazaru. Bazar počinje sa radom u 08:00, a završava se u 20:00 časova. U popodnevnim časovima okupljanje grupe kod autobusa (oko 16:00 časova) i polazak za Lido di Jesolo. Smeštaj u hotel. Slobodno vreme. Noćenje.
3. DAN:  LIDO DI JESOLO - VENECIJA   
Doručak. Posle doručka napuštanje hotela i polazak autobusa za Veneciju. Dolazak do mesta Punta Sabioni, vožnja brodom (vaporetom) do trga Svetog Marka koji je srce grada i jedini trg (PIAZZA) u njemu, jer se svi ostali nazivaju “trgići “(CAMPI). Na jednom od najlepših trgova na svetu nalaze se najpoznatije znamenitosti kao što su crkva Svetog Marka ukrašena zlatom i mozaicima, Duždeva palata i tamnica koja povezuje Most uzdaha, toranj sa satom, krilati lav simbol Venecije...Šetnja uskim ulicama ispresecanim kanalima, obilazak crkve Santa Marija dela Salute. Povratak brodom u Punta Sabioni. Polazak autobusa za Beograd u kasnim popodnevnim časovima uz kraće zaustavljanje radi kupovine u tržnom centru Palmanova. Nastavak putovanja za Beograd sa kraćim pauzama radi odmora. 

4. DAN:   BEOGRAD 
Dolazak u Beograd u prepodnevnim časovima.
CENA ARANŽMANA IZNOSI:  99  EUR
Doplata za 1/1 sobu iznosi 15,00 eur po osobi.
Način plaćanja: 
· Cena je izražena u eurima, a plaćanje je  u dinarskoj protivvrednosti po prodajnom kursu za devize banke Credit Agricole na dan uplate,
· 30% prilikom rezervacije, ostatak 10 dana pre početka putovanja,
· Kreditnim karticama Master, Maestro, Dina card, Visa,
· Čekovima građana na četiri jednake mesečne rata počev od marta 2014. godine,
· Putem administrativne zabrane sa kolektivima sa kojima agencija ima ugovor o prodaji aranžmana na četiri jednake mesečne rate počev od marta 2014. godine,
Cena aranžmana obuhvata: 
· prevoz turističkim visokopodnim autobusom (klima, audio i video oprema),
· smeštaj u hotelu sa 3* u Lido de Jesolu na bazi 1 noćenja sa doručkom (doručak - buffet), u 1/2 i 1/3 sobama, naziv hotela će biti poznat 10 dana pred polazak na putovanje,
· profesionalnog turističkog vodiča tokom putovanja,

· razgledanja prema programu,
· organizacioni troškovi agencije.
Cena aranžmana ne obuhvata: 
· ulaznice za lokalitete koji se obilaze kao i fakultativne posete i izlete, 

· obavezno međunarodno zdravstveno osiguranje.
Cene  fakultativnih obilazaka po osobi:

· Karta za brod u Veneciji, 15 eura
Prijavljivanje do 10.04.2014. godine
Minimum za realizaciju ovog aranžmana je 40 plativih putnika solo autobus.
Ukoliko se ne javi dovoljan broj putnika pet dana pre početka putovanja agencija zadržava pravo otkaza aranžmana.
Uz ovaj program važe Opšti uslovi putovanja turističke agencije Planumtours licenca OTP 298/2010.
